এর কিছুক্ষণ পরেই বেলা সাড়ে ১১টার দিকে যশোর সদরের চাঁচড়া ইউনিয়নের চাঁচড়া বাজার এলাকার দারোগার মোড়স্থ ভাতুড়িয়া সরকারি প্রাথমিক বিদ্যালয় কেন্দ্রে দুই প্রার্থীর সমর্থকদের মধ্যে গোলাগুলির ঘটনা ঘটে। এতে আব্দুস সাত্তার বিশে ওরফে গোলাপ (৬০) নামে এক বৃদ্ধ গুলিবিদ্ধ হয়ে নিহত হয়েছেন। নিহত গোলাপ ভোটকেন্দ্রের বাইরে মুড়ি বিক্রি করছিলেন। তিনি শহরতলীর খোলাডাঙ্গা কলোনি এলাকার মৃত আক্কাস আলীর ছেলে।